techiaith/cofnodycynulliad_en-cy huggingface dataset:
English: Good morning. I'd like to welcome Members to this meeting of the Culture, Communications, Welsh Language, Sport, and International Relations Committee. Are there any declarations of interest from Members, please? I see that there are none, so we'll move on. I'd like to start today's meeting by paying tribute to Aled Roberts, who passed away recently. With great sadness we heard the unexpected news about Aled's recent passing. In a very short time, he made a huge and passionate contribution to his community, to Wales and to the Welsh language. He did so much for all of those people in those areas. He was always full of hope and confidence, and this was true of whatever issue he was tackling - whether as councillor for Rhos and Ponciau, as a regional Member for North Wales in Cardiff Bay, or, more recently, as the Welsh Language Commissioner, his goal was always to make things better for other people. It was a great pleasure to work with him recently in his role as Welsh Language Commissioner. He was robust in his views and ready to challenge, but also modest and always with a friendly smile. He made everyone feel relaxed, and all of us enjoyed being in his company. We are grateful for the pleasure of knowing him, of being able to work with him, and of seeing all of the work he did for his community, his country and the language. We all send our condolences to his family and all of those who knew him.
Welsh: Bore da. Hoffwn i groesawu Aelodau i gyfarfod y Pwyllgor Diwylliant, Cyfathrebu, y Gymraeg, Chwaraeon a Chysylltiadau Rhyngwladol. Oes gan unrhyw Aelodau fuddiannau i'w datgan, os gwelwch yn dda? Dwi ddim yn gweld unrhyw Aelod yn dweud, felly fe wnawn ni symud ymlaen. Hoffwn i ddechrau'r cyfarfod heddiw drwy dalu teyrnged i Aled Roberts, a fu farw yn ddiweddar. Gyda thristwch mawr y gwnaethom ni glywed am y newyddion annisgwyl am ei farwolaeth yn ddiweddar. Mewn amser byr iawn, i fro ei febyd, i Gymru a'r Gymraeg, nifer oedd y pethau roedd e wedi eu cyflawni drostyn nhw i gyd. Roedd bob amser yn llawn gobaith a hyder, a pha bynnag fater roedd e'n gweithio arno fe, roedd hynny'n wir - p'un ai fel cynghorydd dros Ros a Phonciau, yn Aelod rhanbarthol ar gyfer Gogledd Cymru ym Mae Caerdydd, neu yn ddiweddar fel Comisiynydd y Gymraeg, ei fwriad yn wastad oedd gwneud pethau yn well i bobl eraill. Roedd yn bleser enfawr cael cydweithio gyda fe yn ddiweddar yn ei rôl fel Comisiynydd y Gymraeg. Roedd yn heriol, roedd yn gadarn ac eto yn ddiymhongar a'n wastad gyda gwên gyfeillgar. Roedd yn gwneud i bawb ymlacio a mwynhau bod yn ei gwmni. Ein diolch ni yw cael y pleser o'i adnabod, i gydweithio gydag ef, a gweld yr holl waith roedd e wedi ei wneud dros ei fro, ei wlad, a'i iaith. Rŷn ni i gyd yn danfon ein cydymdeimladau at ei deulu a phawb oedd yn ei nabod e.
English: Thank you for that, Delyth. I think that Members on all sides of the committee agree with you and your words. I'd like to ask you to write to Llinos on behalf of the committee, reiterating those words, because losing Aled is a loss to us all.
Welsh: Delyth, diolch am hynny. Dwi'n credu bod Aelodau o bob rhan o'r pwyllgor yn cyd-fynd â chi a'ch geiriau. Mi licen i ofyn i chi ysgrifennu at Llinos ar ran y pwyllgor yn dweud hynny, achos mae colli Aled yn golled i ni i gyd.
English: Thank you for that, Alun.
Welsh: Diolch am hynny, Alun.
English: If everyone is content, therefore, we will move on to item 2, which is our pre-appointment hearing for chair of Sport Wales. I will ask Baroness Tanni Grey-Thompson to introduce herself for the record.
Welsh: Os yw pawb yn hapus, felly, mi wnawn ni symud ymlaen at eitem 2, sef ein gwrandawiad cyn penodi cadeirydd Chwaraeon Cymru. Mi wnaf i ofyn i'r Farwnes Tanni Grey-Thompson gyflwyno'i hunan ar gyfer y record.
English: Thank you very much to you for joining us this morning. We will go straight to questions, if that's okay. Could you tell us a little bit about yourself and your background, please?
Welsh: Diolch yn fawr iawn i chi am fod gyda ni heddiw. Mi wnawn ni symud yn syth at y cwestiynau, os yw hynny'n iawn. A fyddech chi'n gallu dweud wrthym ni ychydig am eich hunan a'ch cefndir, os gwelwch yn dda?
English: Thank you very much. We'll move on to Alun Davies.
Welsh: Diolch. Gwnawn ni symud ymlaen at Alun Davies eto.
English: We will move on to item 3, papers to note. We have four papers today: item 3.1, National Museum Wales and Arts Council of Wales widening engagement action plan 2022-25; item 3.2, additional information from the Welsh Centre for International Affairs following our one-day inquiry on international relations; item 3.3, additional information from the Wales Overseas Agency Group following the same one-day inquiry; and item 3.4, correspondence from Ofcom Wales regarding the report on network news content. Are Members content to note those papers, or does anyone want to say anything? Heledd.
Welsh: Fe wnawn ni symud at eitem 3, sef papurau i'w nodi. Jest pedwar papur sydd gyda ni heddiw, sef: eitem 3.1, cynllun gweithredu ehangu ymgysylltiad Amgueddfa Cymru a Chyngor Celfyddydau Cymru 2022-25; eitem 3.2, gwybodaeth ychwanegol gan Ganolfan Materion Rhyngwladol Cymru yn dilyn ein hymchwiliad undydd ni i faterion rhyngwladol; eitem 3.3, gwybodaeth ychwanegol gan Grŵp Asiantaethau Tramor Cymru yn dilyn yr un ymchwiliad undydd; ac eitem 3.4, gohebiaeth oddi wrth Ofcom Cymru ynghylch yr adroddiad ar ddadansoddiad o gynnwys newyddion rhwydwaith. Ydy Aelodau'n hapus i nodi'r papurau hynny, neu a oedd unrhyw un eisiau dweud unrhyw beth? Heledd.
English: Thank you very much. Clearly, 3.1 is something that we have discussed quite a lot, and we have discussed with the two organisations. I'm pleased that we've received this. I think, when the two bodies came before us, one of the issues that we discussed was the importance in terms of the continuous scrutiny of this and to see how this is realised, really. It's one thing to have a plan but it's another thing to see those changes in place. Personally, I was disappointed that there wasn't a stronger statement responding on the Welsh language and some of the issues that we saw when the reports were published in the first place. I am pleased to see specific action plans, and I think it will be our role to scrutinise further how that moves on with both organisations.
Welsh: Diolch yn fawr iawn. Yn amlwg, mae 3.1 yn rhywbeth rydyn ni wedi ei drafod cryn dipyn ac wedi trafod efo'r ddau sefydliad hefyd. Dwi'n falch o fod wedi derbyn hyn. Dwi'n meddwl, pan ddaeth y ddau gorff o'n blaenau ni, un o'r pethau y gwnaethon ni ei drafod oedd y pwysigrwydd o ran y craffu parhaus o ran hyn, a gweld sut mae'n cael ei wireddu mewn gwirionedd. Oherwydd mae'n un peth i gael cynllun, onid ydy, ond mae'n beth arall gweld y newidiadau hynny. Yn bersonol, mi oeddwn i'n siomedig bod yna ddim datganiad mwy cadarn yn yr ymateb o ran y Gymraeg a rhai o'r pethau a welwyd pan gyhoeddwyd yr adroddiadau yn y lle cyntaf. Dwi yn falch o weld gweithredoedd pendant, ond dwi'n meddwl y bydd rôl inni graffu ymhellach ar sut mae hynny'n mynd rhagddo gan y ddau sefydliad.
English: Thank you for that, Heledd. Does any other Member want to say anything regarding that? Are Members all agreed on that and content? Yes. We'll move on. Thank you for placing that on the record, Heledd.
Welsh: Diolch am hwnna, Heledd. Ydy unrhyw Aelod arall eisiau dweud unrhyw beth arall am hynny? Ydy pawb yn gytûn gyda hynny ac yn hapus? Iawn. Ocê. Felly, gwnawn ni symud ymlaen. Diolch am roi hwnna ar y record, Heledd.
English: If everybody's happy, we'll move to item 4, which is a motion under Standing Order 17.42 to resolve to exclude the public from the remainder of the meeting today. Are Members content to agree that motion? Yes. So, we'll continue in private. Thank you.
Welsh: Os yw pawb yn hapus, gwnawn ni symud at eitem 4, sef cynnig o dan Reol Sefydlog 17.42 i benderfynu gwahardd y cyhoedd o weddill ein cyfarfod heddiw. Ydy'r Aelodau'n fodlon derbyn y cynnig? Ie, ydych. Felly, gwnawn ni barhau yn breifat.
English: A warm welcome to you this morning. It's great to see you all here. This meeting is being broadcast live on Senedd.tv and a Record of Proceedings will be published as usual. Apart from the procedural adaptations relating to conducting meetings remotely, all other Standing Order requirements remain in place. We need to note apologies from Rhianon Passmore who cannot be with us, but we are welcoming Jack Sargeant here this morning. So, a warm welcome to Jack; it's great to have you here today. Are there any declarations of interest to note at all? I don't think there are.
Welsh: Croeso cynnes i chi y bore yma. Mae'n dda eich gweld chi i gyd yma. Mae'r cyfarfod yma'n cael ei ddarlledu'n fyw ar Senedd.tv a bydd Cofnod y Trafodion yn cael ei gyhoeddi fel arfer. Ar wahân i'r addasiad gweithdrefnol sy'n ymwneud â chynnal trafodion o bell, mae'r holl ofynion eraill o ran Rheolau Sefydlog ar gyfer pwyllgorau yn aros yn eu lle. Maen angen inni nodi ymddiheuriad gan Rhianon Passmore ei bod hi'n methu â bod efo ni, ond rydyn ni'n croesawu Jack Sargeant yma atom ni y bore yma. Croeso cynnes i Jack; mae'n dda ei gael o yma efo ni. Oes yna unrhyw fuddiannau i'w nodi o gwbl? Dwi ddim yn meddwl.
English: We'll move on to item 2. We have papers to note here. Unless anybody has anything to raise, I will ask us to note those papers for the record. That's great. Thank you very much.
Welsh: Mi wnawn ni symud ymlaen at eitem 2. Mae gen i bapurau i'w nodi yn fan hyn. Oni bai bod gan unrhyw un unrhyw beth i'w godi arnyn nhw, mi fyddaf yn gofyn i ni eu derbyn nhw ar gyfer y record. Gwych. Diolch yn fawr.
English: We will move on to item 3, and item 3 this morning is evidence from the Minister. A warm welcome to you this morning. Could you please state your name and positions for the record, please? We'll start with the Minister.
Welsh: Mi wnawn ni symud ymlaen at eitem 3, ac eitem 3 y bore yma ydy cymryd tystiolaeth gan y Gweinidog. Croeso cynnes i chi y bore yma. Fyddech chi'n gallu gosod eich enwau a'ch swyddi ar y record, os gwelwch yn dda? Mi wnawn ni gychwyn efo'r Gweinidog.
English: Thank you very much for joining us this morning and I'm very pleased to see you, and thank you very much for giving such interesting answers.
Welsh: Diolch yn fawr iawn ichi am ddod y bore yma ac rwy'n falch iawn o'ch gweld chi, a diolch yn fawr ichi am fod yn ffraeth efo'ch atebion.
English: So, in accordance with Standing Order 17.42, I propose that the committee resolves to exclude the public from the remainder of this meeting and the meeting on 11 March this year. Is everyone content? So, we'll go into private session. Thank you very much.
Welsh: Felly, o dan - lle ydym ni? O dan Reol Sefydlog 17.42, dwi'n cynnig bod y pwyllgor, felly, yn gwahardd y cyhoedd o weddill y cyfarfod hwn a'r cyfarfod ar 11 Mawrth eleni. Ydy pawb yn fodlon? Dyna ni, felly, awn ni'n breifat. Diolch yn fawr.
English: Welcome to this Plenary session. Before we begin, I want to set out a few points. This meeting will be held in a hybrid format, with some Members in the Senedd Chamber and others joining by video-conference. All Members participating in proceedings of the Senedd, wherever they may be, will be treated equally. A Plenary meeting held using video-conference, in accordance with the Standing Orders of the Welsh Parliament, constitutes Senedd proceedings for the purposes of the Government of Wales Act 2006. Some of the provisions of Standing Order 34 will apply for today's Plenary meeting, and these are noted on your agenda.
Welsh: Croeso, bawb, i'r Cyfarfod Llawn. Cyn inni ddechrau, dwi angen nodi ychydig o bwyntiau. Cynhelir y cyfarfod hwn ar ffurf hybrid, gyda rhai Aelodau yn y Siambr ac eraill yn ymuno drwy gyswllt fideo. Bydd yr holl Aelodau sy'n cymryd rhan yn nhrafodion y Senedd, ble bynnag y bônt, yn cael eu trin yn gyfartal. Mae Cyfarfod Llawn a gynhelir drwy gynhadledd fideo, yn unol â Rheolau Sefydlog Senedd Cymru, yn gyfystyr â thrafodion y Senedd at ddibenion Deddf Llywodraeth Cymru 2006. Bydd rhai o ddarpariaethau Rheol Sefydlog 34 yn gymwys ar gyfer Cyfarfod Llawn heddiw, ac mae'r rheini wedi eu nodi ar eich agenda.
English: Item 1 is questions to the Minister for Climate Change, and the first question is from Peter Fox and to be answered by the Deputy Minister. Peter Fox.
Welsh: Eitem 1 yw'r cwestiynau i'r Gweinidog Newid Hinsawdd, ac mae cwestiwn 1 gan Peter Fox ac i'w ateb gan y Dirprwy Weinidog. Peter Fox.
English: Thank you. In recent years, we've improved the existing drainage at Llanellen to help with quickening recovery and the reopening time frame for the A4042 in the event of flooding. This year, we will also be conducting a Welsh transport appraisal guidance stage 1 to identify longer term options to help address the flooding issues.
Welsh: Diolch. Yn y blynyddoedd diwethaf, rydym wedi gwella'r systemau draenio presennol yn Llanelen i helpu i gyflymu adferiad a'r amserlen ar gyfer ailagor yr A4042 pan fydd llifogydd yn digwydd. Eleni, byddwn hefyd yn cyflawni cam 1 arweiniad ar arfarnu trafnidiaeth Cymru i nodi opsiynau mwy hirdymor i helpu i fynd i'r afael â'r problemau llifogydd.
English: Thank you, Minister, for the response and, yes, the A4042, of which Llanellen bridge is a part, is a trunk road vital to the movement of vehicles across Monmouthshire. It's even more important to enable patients now to access the Grange University Hospital from north Gwent and south Powys. Now, as I know, Minister, you're aware, flooding at Llanellen bridge has been a perennial problem. Indeed, the bridge was closed yet again, due to flooding as a result of recent storms that hit the UK just recently. Not only does this result in disruption for residents, but it also creates longer journey times, as I mentioned, for ambulances to the Grange and, for medical emergencies such as that, a delay can have serious consequences. I welcome the WelTAG process, which I think is going to be happening tomorrow, and I'll be joining that as a stakeholder and I do welcome that. Therefore, can I ask if the Welsh Government is committed to finding a permanent solution to the problem and that the issue will be swiftly tackled once potential mitigation measures have been identified? I say that because WelTAG processes can take many years, and the importance of that needs to be addressed pretty quickly.
Welsh: Diolch am eich ymateb, Weinidog, ac ydy, mae'r A4042, y mae pont Llanelen yn rhan ohoni, yn gefnffordd hanfodol i gerbydau symud ar draws sir Fynwy. Mae'n bwysicach byth erbyn hyn gan ei bod yn galluogi cleifion i gyrraedd i Ysbyty Athrofaol y Faenor o ogledd Gwent a de Powys. Nawr, fel y gwn eich bod chi'n gwybod, Weinidog, mae llifogydd ger pont Llanelen wedi bod yn broblem barhaus. Yn wir, caewyd y bont unwaith eto yn sgil llifogydd o ganlyniad i'r stormydd a welodd y DU yn ddiweddar iawn. Nid yn unig fod hyn yn tarfu ar drigolion, ond mae hefyd yn cynyddu amseroedd teithio ambiwlansys i ysbyty'r Faenor, fel y nodais, ac mewn argyfyngau meddygol o'r fath, gall oedi arwain at ganlyniadau difrifol. Rwy'n croesawu proses yr arweiniad ar arfarnu trafnidiaeth Cymru, a fydd yn digwydd yfory, rwy'n credu, a byddaf yn ymuno fel rhanddeiliad ac rwy'n croesawu hynny. Felly, a gaf fi ofyn a yw Llywodraeth Cymru wedi ymrwymo i ddod o hyd i ateb parhaol i'r broblem, ac a fyddwch yn mynd i'r afael â'r broblem ar unwaith ar ôl i'r mesurau lliniaru posibl gael eu nodi? Dywedaf hynny gan y gall prosesau'r arweiniad ar arfarnu trafnidiaeth Cymru gymryd blynyddoedd lawer, ac mae'n bwysig mynd i'r afael â hynny'n gyflym.
English: Thank you. Our multimillion-pound north Wales metro programme will transform rail, bus and active travel services across the area. I have also announced a north Wales transport commission that will develop a pipeline of transport schemes for north Wales, including Alyn and Deeside.
Welsh: Diolch. Bydd ein rhaglen gwerth miliynau o bunnoedd ar gyfer metro gogledd Cymru yn trawsnewid gwasanaethau rheilffyrdd, bysiau a theithio llesol ar draws yr ardal. Rwyf hefyd wedi cyhoeddi comisiwn trafnidiaeth gogledd Cymru a fydd yn datblygu llif o gynlluniau trafnidiaeth ar gyfer gogledd Cymru, gan gynnwys Alun a Glannau Dyfrdwy.
English: I'm grateful to the Minister for that response, and, of course, we await the outcome of the roads review you mentioned in the previous question and the decision on the red route in Deeside. Now, of course, the red route was conceived to reduce air pollution in recognition that residents need solutions to this very dangerous problem. If, for example, the red route were not to proceed, the expectation from me and the residents of Alyn and Deeside is that the money allocated to it should be spent tackling air pollution in Deeside, as I believe the case was when the M4 relief road was decided against in Newport. So, can I ask you, therefore, Deputy Minister, what consideration have you given to ring-fencing this money for the area where it originally was allocated to, to be spent on new projects that will help address this very Deeside-specific issue?
Welsh: Diolch i'r Gweinidog am ei ymateb, ac wrth gwrs, rydym yn aros am ganlyniad yr adolygiad ffyrdd y sonioch chi amdano yn y cwestiwn blaenorol a'r penderfyniad ar y llwybr coch yng Nglannau Dyfrdwy. Nawr, wrth gwrs, bwriad y llwybr coch oedd lleihau llygredd aer gan gydnabod bod angen atebion ar drigolion i'r broblem beryglus hon. Pe na bai'r llwybr coch yn mynd rhagddo, er enghraifft, byddwn i a thrigolion Alun a Glannau Dyfrdwy yn disgwyl y dylid gwario'r arian a ddyrannwyd iddo ar fynd i'r afael â llygredd aer yng Nglannau Dyfrdwy, fel a ddigwyddodd, rwy'n credu, pan wnaed y penderfyniad yn erbyn ffordd liniaru'r M4 yng Nghasnewydd. A gaf fi ofyn i chi, felly, Ddirprwy Weinidog, pa ystyriaeth a roddwyd gennych i glustnodi'r arian hwn ar gyfer yr ardal lle cafodd ei ddyrannu'n wreiddiol, i'w wario ar brosiectau newydd a fydd yn helpu i fynd i'r afael â'r broblem hon sy'n benodol iawn i Lannau Dyfrdwy?
English: The prospectus issued in 2016 by the Growth Track 360 partnership - a cross-border alliance of business, political and public sector leaders, including the North Wales Economic Ambition Board and the Mersey Dee Alliance - stated that being able to link into HS2 would reduce congestion, improve business logistics and attract investment and jobs. And in January, the Growth Track 360 partnership welcomed the introduction of the UK High Speed Rail (Crewe-Manchester) Bill, which will facilitate the construction of HS2, where confirmed plans include the new junction north of Crewe station that they had called for. In fact, their vice-chair, leader of Flintshire County Council, said, 'Our industrial, commercial and tourism destinations would receive a tremendous boost through enhanced direct rail connectivity with London, Manchester and Manchester Airport provided by HS2 if our local lines are upgraded at the same time.' But when the chair of the all-party parliamentary group on Mersey Dee north Wales raised a similar issue in the House of Commons - the Vale of Clwyd MP, Dr James Davies - he got quite an encouraging response from the relevant UK Minister, who said that they would engage positively with the union connectivity review, which included connections between Wales and Northern Ireland, published last November. So, what engagement are you having with all these various agencies, to capitalise on the opportunities that they're all seeking, and the general welcome they've all given to January's announcement?
Welsh: Roedd y prosbectws a gyhoeddwyd yn 2016 gan bartneriaeth Growth Track 360 - cynghrair drawsffiniol o arweinwyr busnes, gwleidyddol a'r sector cyhoeddus, gan gynnwys Bwrdd Uchelgais Economaidd Gogledd Cymru a Chynghrair Mersi a'r Ddyfrdwy - yn nodi y byddai gallu cysylltu â HS2 yn lleihau tagfeydd, yn gwella logisteg busnes ac yn denu buddsoddiad a swyddi. Ac ym mis Ionawr, croesawodd partneriaeth Growth Track 360 Fil Rheilffyrdd Cyflym (Crewe-Manceinion) y DU, a fydd yn hwyluso'r gwaith o adeiladu HS2, lle mae cynlluniau a gadarnhawyd yn cynnwys y gyffordd newydd yr oeddent wedi galw amdani i'r gogledd o orsaf Crewe. Mewn gwirionedd, dywedodd eu his-gadeirydd, arweinydd Cyngor Sir y Fflint, 'Byddai ein cyrchfannau diwydiannol, masnachol a thwristiaeth yn cael hwb aruthrol yn sgil gwella cysylltedd rheilffordd uniongyrchol â Llundain, Manceinion a Maes Awyr Manceinion fel y byddai HS2 yn ei gynnig pe bai ein rheilffyrdd lleol yn cael eu huwchraddio ar yr un pryd.' Ond pan gododd cadeirydd y grŵp seneddol hollbleidiol ar gyfer Glannau Mersi Dyfrdwy gogledd Cymru fater tebyg yn Nhŷ'r Cyffredin - Aelod Seneddol Dyffryn Clwyd, Dr James Davies - cafodd ymateb eithaf calonogol gan Weinidog perthnasol y DU, a ddywedodd y byddent yn ymgysylltu'n gadarnhaol â'r adolygiad o gysylltedd yr undeb, a oedd yn cynnwys cysylltiadau rhwng Cymru a Gogledd Iwerddon, a gyhoeddwyd fis Tachwedd diwethaf. Felly, pa ymgysylltiad sydd rhyngoch a'r holl asiantaethau amrywiol hyn, i fanteisio ar y cyfleoedd y mae pob un ohonynt yn ceisio'u sicrhau, a'r croeso cyffredinol y mae pob un ohonynt wedi'i roi i gyhoeddiad mis Ionawr?
English: Well, I was pleased that Growth Track 360 warmly welcomed the announcement of the north Wales transport commission, and that responds both to the recommendation of the roads review and to the union connectivity review by Sir Peter Hendy, which called for a multimodal study across north Wales. Obviously, part of that work will be looking at how rail services in the north can connect through to HS2, if and when it arrives, though I think we should be all concerned about the lack of investment in Wales by the UK Government on rail and the lack of a Barnett consequential from the money from HS2. I note he's optimistic in pointing to the benefits to the north of having some connectivity into a line in England, but there is no benefit directly for passengers in Wales, or for infrastructure in Wales, and that should concern us all, across all parties.
Welsh: Wel, roeddwn yn falch fod Growth Track 360 wedi rhoi croeso cynnes i gyhoeddiad comisiwn trafnidiaeth gogledd Cymru, ac mae hwnnw'n ymateb i argymhelliad yr adolygiad ffyrdd ac i'r adolygiad o gysylltedd yr undeb gan Syr Peter Hendy, a oedd yn galw am astudiaeth aml-ddull ar draws gogledd Cymru. Yn amlwg, bydd rhan o'r gwaith hwnnw'n ymwneud ag edrych ar sut y gall gwasanaethau rheilffordd yn y gogledd gysylltu â HS2, os a phan fydd yn cyrraedd, er y credaf y dylai pob un ohonom fod yn bryderus ynglŷn â'r diffyg buddsoddiad yng Nghymru gan Lywodraeth y DU mewn perthynas â rheilffyrdd, a'r diffyg cyllid canlyniadol Barnett yn sgil arian HS2. Sylwaf ei fod yn optimistaidd wrth dynnu sylw at fanteision i'r gogledd o ganlyniad i rywfaint o gysylltedd â rheilffordd yn Lloegr, ond nid oes unrhyw fudd uniongyrchol i deithwyr yng Nghymru, nac i'r seilwaith yng Nghymru, a dylai hynny beri pryder i bob un ohonom, o bob plaid.